《调盛紫云即用赠玉卿原韵三首 其三》
清代·殷葆诚

靓妆初卸亸云鬓，闲恨闲愁一例删。重点口脂匀面粉，十分春意上眉山。

作者简介：字亦平，郡优廪生。为人喜交游，饶肝胆。洞烛时艰，知举业不足以救国，乃专致力于经世之学，尤熟谙舆地。缪艺风先生创办江宁高等学堂，邀君共事，极得襄赞之力。积资保训导，会鼎革事遂寝，晚年就养青岛，怡情山水之外，兼以音律自娱。偶得消渴疾，遂以不起，年七十一。同治元年生。